
[bookmark: TextBodyBegin]Europa-Parlamentet,
–	der henviser til anmodning om ophævelse af Ilhan Kyuchyuks immunitet, som er fremsendt af den europæiske chefanklager den 24. november 2025 i forbindelse med en igangværende efterforskning vedrørende Ilhan Kyuchyuk, og hvorom der blev givet meddelelse på plenarmødet den 15. december 2025, 
–	der har hørt Ilhan Kyuchyuk den 3. juni 2026, jf. forretningsordenens artikel 9, stk. 6,
–	der henviser til artikel 8 og 9 i protokol nr. 7 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
–	der henviser til Rådets forordning (EU) 2017/1939 af 12. oktober 2017 om gennemførelse af et forstærket samarbejde om oprettelse af Den Europæiske Anklagemyndighed[footnoteRef:1], særlig artikel 29, stk. 2, [1:  	EUT L 283 af 31.10.2017, s. 1, ELI: http://data.europa.eu/eli/reg/2017/1939/oj.] 

–	der henviser til de domme, som Den Europæiske Unions Domstol har afsagt den 21. oktober 2008, 19. marts 2010, 6. september 2011, 17. januar 2013 og 19. december 2019[footnoteRef:2], [2:  	Domstolens dom af 21. oktober 2008, Marra mod De Gregorio og Clemente, C-200/07 og C-201/07, ECLI:EU:C:2008:579, Rettens dom af 19. marts 2010, Gollnisch mod Parlamentet, T-42/06, ECLI:EU:T:2010:102, Domstolens dom af 6. september 2011, Patriciello, C-163/10, ECLI: EU:C:2011:543, Rettens dom af 17. januar 2013, Gollnisch mod Parlamentet, T-346/11 og T-347/11, ECLI:EU:T:2013:23, og Domstolens dom af 19. december 2019, Junqueras Vies, C-502/19, ECLI:EU:C:2019:1115.] 

–	der henviser til artikel 70, stk. 1, i Republikken Bulgariens forfatning,
–	der henviser til forretningsordenens artikel 5, stk. 2, artikel 6, stk. 1, og artikel 9,
–	der henviser til betænkning fra Retsudvalget (A10-0194/2026),
A.	der henviser til, at den europæiske chefanklager den 24. november 2025 fremsendte en anmodning om ophævelse af immuniteten for Ilhan Kyuchyuk, medlem af Europa-Parlamentet valgt i Bulgarien, i forbindelse med en igangværende efterforskning af flere påståede strafbare handlinger, der involverede misbrug af EU-midler;
B.	der henviser til, at en efterforskning foretaget i Bulgarien af den europæiske delegerede anklager ifølge anmodningen angiveligt viste, at alle Ilhan Kyuchyuks lokale assistenter arbejdede på kontorer, der forvaltes af et nationalt politisk parti, og at de fleste arbejdsrelaterede udgifter blev dækket af dette parti, mens Ilhan Kyuchyuk angiveligt kun betalte deres løn; der henviser til, at det også hævdedes, at mange lokale assistenter varetog offentlige roller i dette parti, for hvilke de modtog et særskilt vederlag; der henviser til, at efterforskningen vedrørte en periode på mere end 10 år;
C.	der henviser til, at de påståede forhold ifølge anmodningen kan udgøre strafbare handlinger i form af "svig, der ikke vedrører offentlige indkøb – falske/ukorrekte/ufuldstændige erklæringer/dokumenter" samt uretmæssig tilegnelse af EU-midler og korruption, som er strafbare handlinger i henhold til artikel 248a i den bulgarske straffelov; der henviser til, at der i anmodningen også henvistes til "involvering i handlinger mod Den Europæiske Unions suverænitet og sikkerhed";
D.	der henviser til, at Ilhan Kyuchyuk blev valgt til Europa-Parlamentet ved valget til Europa-Parlamentet i maj 2014 og genvalgt i maj 2019 og igen i juni 2024 og således var medlem af Europa-Parlamentet, på tidspunktet for de påståede lovovertrædelser;
[bookmark: _Hlk232158221]E.	der henviser til, at Europa-Parlamentets medlemmer i henhold til artikel 8 i protokol nr. 7 vedrørende Den Europæiske Unions privilegier og immuniteter hverken kan eftersøges, tilbageholdes eller retsligt forfølges på grund af meningstilkendegivelser eller stemmeafgivelser under udøvelsen af deres hverv;
F.	der henviser til, at de påståede lovovertrædelser ikke udgør – og den efterfølgende anmodning om ophævelse af Ilhan Kyuchyuks immunitet ikke vedrører, en meningstilkendegivelse eller en stemmeafgivelse under udøvelsen af hans hverv som omhandlet i artikel 8 i protokol nr. 7 vedrørende Den Europæiske Unions privilegier og immuniteter;
G.	der henviser til, at Europa-Parlamentets medlemmer i henhold til artikel 9, stk. 1, litra a), i protokol nr. 7 vedrørende Den Europæiske Unions privilegier og immuniteter under Europa-Parlamentets mødeperioder på deres eget lands område nyder de immuniteter, der tilstås medlemmerne af deres medlemsstats lovgivende forsamling;
H.	der henviser til, at artikel 70, stk. 1, i Republikken Bulgariens forfatning fastsætter, at "et medlem af Nationalforsamlingen er fritaget for tilbageholdelse eller strafferetlig forfølgning, undtagen såfremt den pågældende har begået en strafbar handling, og [at der] i så fald kræves [...] tilladelse fra Nationalforsamlingen eller, i perioder mellem samlingerne, fra formanden for Nationalforsamlingen";
I.	der henviser til, at formålet med den parlamentariske immunitet i henhold til protokol nr. 7 vedrørende Den Europæiske Unions privilegier og immuniteter er at beskytte Parlamentet og dets medlemmer mod retsforfølgning i relation til aktiviteter, der udføres under udøvelsen af det parlamentariske hverv, og som ikke kan adskilles fra dette hverv;
J.	der henviser til, at parlamentarisk immunitet i henhold til forretningsordenens artikel 5, stk. 2, ikke er et medlems personlige privilegium, men derimod en garanti for Parlamentets uafhængighed som helhed og for dets medlemmers uafhængighed;
K.	der henviser til, at Parlamentet ikke kan sidestilles med en domstol, og at medlemmet i forbindelse med en procedure om ophævelse af immunitet ikke kan betragtes som en anklaget[footnoteRef:3]; [3:  	Rettens dom af 30. april 2019, Briois mod Parlamentet, T-214/18, ECLI:EU:T:2019:266.] 

L.	der henviser til, at anmodningen om ophævelse af immunitet er blevet indgivet af den europæiske chefanklager efter en efterforskning foretaget af den europæiske delegerede anklager i Bulgarien; der henviser til, at det er almindeligt kendt, at den bulgarske europæiske anklager blev midlertidigt suspenderet i marts 2025 i afventning af en efterforskning af potentielle forseelser, og at Den Europæiske Anklagemyndigheds kollegium i februar 2026 fandt, at den bulgarske europæiske anklager var skyldig i alvorlige forseelser; der henviser til, at Ilhan Kyuchyuk, som anført i anmodningen om ophævelse af immuniteten, er medlem af det bulgarske politiske parti Bevægelsen for Rettigheder og Friheder; der henviser til, at det ser ud til, at  Ilhan Kyuchyuk blev mødt med skarp kritik i Bulgarien af en politisk modstander inden for dette parti i forbindelse med en situation i dette parti, hvilket Ilhan Kyuchyuk offentligt fordømte; der henviser til, at Ilhan Kyuchyuk synes at være blevet udsat for ubegrundede beskyldninger og skarp kritik i Bulgarien på det tidspunkt, hvor  hans navn blev foreslået som formand for Parlamentets Retsudvalg; der henviser til, at han synes at være blevet udsat for alvorligt uforholdsmæssige korruptionsbekæmpelseskontroller i Bulgarien, men at der aldrig blev konstateret nogen forseelser; 
M.	der henviser til, at den alvorlige tvivl vedrørende anmodningen om ophævelse af immunitet efter konstateringen af alvorlige forseelser begået af den bulgarske europæiske anklager – under hvis tilsyn den efterforskning, der gav anledning til anmodningen, blev foretaget – kombineret med den sammenhæng, hvori anmodningen blev foretaget, den åbenlyse mangel på præcision af de forhold, der efterforskes, og de påståede strafbare handlinger som beskrevet i anmodningen, samt den uforholdsmæssigt store indvirkning på hans omdømme, skaber en række alvorlige og objektive tegn på, at efterforskningen kan være blevet indledt med det formål bevidst at kompromittere Ilhan Kyuchyuk; 
N.	der henviser til, at det derfor ser ud til, at det kan antages, at fumus persecutionis i dette tilfælde dvs. at hensigt bag retsforfølgningen, er at skade Ilhan Kyuchyuks politiske virksomhed som medlem af Europa-Parlamentet og dermed Parlamentets uafhængighed;
1.	vedtager ikke at ophæve Ilhan Kyuchyuks immunitet;
2.	pålægger sin formand straks at sende denne afgørelse og det kompetente udvalgs betænkning til Den Europæiske Anklagemyndighed og Ilhan Kyuchyuk.

